cyanic-selkie/wikianc huggingface dataset:
Aurora (Ontario)
Historia
Auroran alue avautui asutukselle 1790-luvulla, kun Ylä-Kanadan varakuvernööri John Graves Simcoe päätti vuonna 1793 jatkaa Torontoon johtavaa Yonge Street -katua Holland Landingin kylään, ja kadun varrelle kaupunki perustettiin. Vuonna 1804 ensimmäinen uudisasukkaille tärkeä valssimylly rakennettiin nykyisen kaupungin alueelle, joka käynnisti alueen asuttamisen. Yksi ensimmäisistä asukkaista oli kauppias Richard Machell, joka perusti alueelle kauppa-aseman ja kylää kutsuttiinkin hänen mukaansa nimellä Machell's Corners. Alueen ensimmäiset siirtolaiset olivat pääosin kveekareita ja Yhdysvaltain vapaussodassa taistelleita brittiläisiä lojalisteja. Rautatie kylään valmistui vuonna 1853, ja seuraavana vuonna kylän nimi vaihtui nykyiseen muotoonsa Auroraksi.
Vuonna 1863 Aurorasta tuli virallisesti kylä, ja sen väkiluku oli tuolloin 700 asukasta. Kaupunkioikeudet sille myönnettiin vuonna 1888, jolloin väkiluku oli jo 2 107 asukasta.
HMS Westminster (L40)
HMS Westminster (viirinumero F02/L40) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.
Valmistus
Alus tilattiin 9. joulukuuta 1916 vuosien 1916-1917 laivasto-ohjelman 10. tilauksessa Scotts Shipbuilding and Engineering Companyltä, missä köli laskettiin huhtikuussa 1917. Alus laskettiin vesille 24. helmikuuta 1918 ja valmistui 18. huhtikuuta.
Palvelus
Ensimmäisen maailmansodan päättäneen aselevon astuttua voimaan alus saattoi marraskuussa 1918 Saksan keisarikunnan laivaston Scapa Flow'hun. Alus oli Itämerellä, jossa se vaurioitui taistelussa bolševikkien laivasto-osastoa vastaan. Vuonna 1921 alus palveli Atlantin laivaston 6. laivueessa, jonka jälkeen se siirrettiin reserviin.
Alus palautettiin palvelukseen vuoden 1939 varustautumisen yhteydessä ja se siirrettiin Devonportin telakalle muutettavaksi ilmatorjuntakykyiseksi saattajaksi. Alus sijoitettiin 1946 poistolistalle ja se myytiin 4. maaliskuuta 1947 BISCOlle. Alus saapui elokuussa 1948 hinattuna Metal Industriesille Charlestowniin romutettavaksi.
Mysteeri (kappale)
Mysteeri on marraskuussa 2001 ilmestynyt Yön single, jonka nimikappale on yksi aikaisemmin syyskuussa julkaistun kokoelma-albumin Legenda uusista lauluista. Sen kaksi muuta kappaletta ovat yhtyeen vanhaa tuotantoa ja ne on äänitetty Yön 20-vuotisjuhlakiertueen konsertissa Tampereen Tullikamarilla, jossa mukana oli myös yhtyeen alkuperäisjäsen Jussi Hakulinen. Joutsenlaulu kuului tuolloin Yön keikkasettiin ensimmäistä kertaa sitten vuonna 1985 tapahtuneen Hakulisen eron.
Singlen nimikappale Mysteeri on Eppu Normaali -yhtyeen Pantse Syrjän säveltämä. Olli Lindholm on kuvaillut sen alkuperäistä muotoa liian monimutkaiseksi hänen laulutaidoilleen, eikä kappaletta myöskään ole kuultu keikoilla kuin muutaman kerran.
Kaldealaiskatolinen kirkko
Kaldealaiskatolinen kirkko (syyriaksi ܥܕܬܐ ܟܠܕܝܬܐ ܩܬܘܠܝܩܝܬܐ) on Idän katolinen kirkko, joka käyttää itäsyyrialaista riitusta. Kirkolla on toimintaa Irakissa, Iranissa, Beirutissa, Syyriassa, Turkissa, Yhdysvalloissa, Australiassa ja Torontossa. Jäseniä on yhteensä 640 000.
Pyhän Tuomaan eparkia Sydneyssä perustettiin vuonna 2006 ja siihen kuului 35 000 henkeä vuonna 2014.
Blaine Sexton
Blaine Nathaniel Sexton (3. toukokuuta 1892 Falmouth, Nova Scotia, Kanada – 29. huhtikuuta 1966 Folkestone, Englanti) oli brittiläinen jääkiekkoilija ja olympiamitalisti. Hän osallistui talviolympialaisiin vuosina 1924 ja 1928. Vuonna 1924 hänen edustamansa Iso-Britannian joukkue voitti pronssia.
Huangshan maofeng
Huangshan maofeng on Kiinan kymmenen parhaimman teen joukkoon lukeutuva vihreä tee. Sitä tuotetaan Anhuin maakunnan prefektuuritason Huangshanin kaupungin alueella, Huangshanvuorten eli Keltaisten vuorten rinteillä. Huangshan maofeng arvioitiin huhtikuussa 2015 Kiinan kolmanneksi arvokkaimmaksi teebrändiksi. Sen arvoksi arvioitiin 5,573 miljardia yuania eli noin 850 miljoonaa euroa.
Teenkasvatus alkoi Keltaisilla vuorilla jo 1000-luvun puolivälissä. Hiuksenkärkeä tarkoittavan maofeng-nimi teelle annettiin 1800-luvulla. Varsinaisen Huangshan maofeng -teen tuotannon käynnisti kauppias Xie Zheng’an vuonna 1875 Fuxissa (富溪), toisen lähteen mukaan Huichengissa, Huangshanin 1 841 metrin korkuisen huipun eteläpuolella. Tee sai välittömästi suuren suosion, ja kauppiaasta tuli Huangshanin rikkain mies. Hän perusti yhdeksän teemyymälää eri puolille Kiinaa.
Teeviljelmät sijaitsevat keskimäärin 800 metrin korkeudella. Tornimaisten vuorenhuippujen läheisyyden takia teepensaat saavat vähemmän aurinkoa. Vuoden keskimääräinen sademäärä on 2 000 millimetriä ja keskilämpötila 15 °C. Seutuun liittyvän legendan mukaan kauan sitten paikkakunnalla asui toisiaan palavasti rakastanut nuori mies ja paikallinen neito, joiden rakkauden naisen jalkavaimokseen pakottanut ylimys tuhosi. Erosta puolihulluksi tullut neito karkasi ylimyksen luota päästäkseen rakkaansa luo mutta sai kuulla ylimyksen surmauttaneen tämän. Löytäessään rakastajansa ruumiin nainen itki niin, että kehittyi kaatosade. Naisen kivettynyt keho muuntui teepuuksi. Tarinaa kerrotaan nykyäänkin kuvattaessa vuoriston kosteaa ilmaa ja pilvisyyttä.
Haudutus 80 °C vedessä 1–2 minuuttia. Minuutin haudutus tuo esille herkemmät aromit, pitempi haudutus antaa voimakkaamman maun. Teelehdistä saa 3–4 haudutusta. Toinen lähde suosittelee 3–5 minuutin haudutusta 85 °C:ssa. Vaihtoehtoisesti asteittain pitenevä haudutus: gaiwan-maistelu (esim. 30, 60 ja 90 s haudutukset). Ranskalainen teetalo Mariage Frères suosittelee myymälleen Huangshan maofengille kolmen minuutin haudutusta 95-asteisella vedellä. Teejuoma on väriltään hennon vihreää. Makua kuvataan raikkaan täyteläiseksi, ja juomasta voi löytää pähkinäisiä sävyjä ja miellyttävää kukkaisaa jälkimakua.
Robert Hermanson
thumb|pysty|Robert Hermanson. Robert Fredrik Hermanson (2. helmikuuta 1846 Oulu – 10. joulukuuta 1928 Helsinki) oli suomalainen oikeustieteilijä ja valtiopäivämies. Hän toimi valtio-oikeuden professorina Helsingin yliopistossa vuosina 1884–1908, osallistui Suomen suuriruhtinaskunnan asemasta osana Venäjän keisarikuntaa käytyyn oikeustaisteluun ja toimi puheenjohtajana komiteassa, joka valmisteli vuoden 1907 eduskuntauudistuksen.
Perhe, nuoruus ja akateeminen ura
Hermansonin vanhemmat olivat kruununvouti, kollegiasessori Herman Fredrik Hermanson ja Jakobina Matilda Hackzell. Hermanson kirjoitti ylioppilaaksi Helsingfors privatlyceumista vuonna 1861 ja valmistui Helsingin yliopistosta (silloinen Keisarillinen Aleksanterin-yliopisto) filosofian kandidaatiksi 1867 ja maisteriksi 1869 sekä molempain oikeuksien kandidaatiksi 1875. Hän työskenteli yliopiston kirjaston ylimääräisenä amanuenssina vuosina 1867–1871 ja amanuenssina 1871–1878, ja sai varatuomarin arvon vuonna 1876. Hän suoritti tuomioistuinharjoittelun Kymin tuomiokunnassa kihlakunnantuomari Henrik August Wreden johdolla, ja nai vuonna 1877 tämän tyttären Anna Elisabeth Wrede af Elimän (1857–1912). Heille ei syntynyt lapsia. Tunnettu oikeutieteilijä ja poliitikko R. A. Wrede oli Hermansonin lanko.
Hermanson valmisteli vuosina 1878–1880 Strasbourgin yliopistossa Paul Labandin johdolla oikeustieteen väitöskirjan, jonka hän julkaisi vuonna 1881 saaden Helsingin yliopistosta molempain oikeuksien lisensiaatin ja tohtorin tutkinnot. Vielä samana vuonna hänet nimitettiin valtio-oikeuden ja lainopin ensyklopedian dosentiksi. Hän päätti hakea kameraali- ja politialainopin sekä valtio-oikeuden professorin virkaa, joka vapautui Leo Mechelinin tultua nimitetyksi senaattiin. Hermanson julkaisi vuonna 1884 toisen väitöskirjan Om lagstiftningen, dess begrepp och förhållande till öfriga statliga funktioner, ja hänet nimitettiin samana vuonna professoriksi. Kun oppituoli vuonna 1907 jaettiin kahtia, hän toimi vielä vuoden ajan valtio-oikeuden ja kansainvälisen oikeuden professorina, kunnes jäi eläkkeelle vuonna 1908. Hän oli myös yliopiston vararehtorina vuosina 1899–1902 ja lainopillisen tiedekunnan dekaanina vuosina 1905–1906.
Professorinväitöskirjassaan Hermanson käsitteli lakien säätämistä teoreettiselta kannalta pyrkien luomaan pysyviä juridisia käsitteitä ja systematisoimaan ne. Hänen on sanottu antaneen Suomen julkisoikeudelle systemaattisen muodon. Hermanson julkaisi vuonna 1884 myös toisen suuren tutkimuksen, Suomen säätyvaltiopäivien asemaa käsittelevän Om Finlands ständer, deras förhållande till monarken och till folket. Hermansonin valtiosääntöoikeudelliset luennot julkaistiin neliosaisina koottuina teoksina vuosina 1890–1893. Myös hänen muita oikeuden aloja käsitelleiden luentojensa muistiinpanoja julkaistiin vuosisadan vaihteessa.
Poliittisena vaikuttajana, komiteoiden jäsenenä ja Suomen aseman puolustajana
Hermanson puolusti Suomen perustuslaillista erityisasemaa Venäjän valtakunnassa valtiosääntöopillisilla argumenteilla julkaisemalla aiheesta useita kirjoja ja artikkeleita. Hän ei kuitenkaan hyväksynyt Leo Mechelinin esittämää unioniteoriaa, jonka mukaan Suomi ja Venäjä olisivat olleet vain reaaliunionissa keskenään. Hermanson kuului vuosina 1885–1886 toimineeseen Weissenbergin komiteaan, jonka oli tarkoitus kodifioida Suomen perustuslait. Kun komitean muut jäsenet asettuivat unioniteorian kannalle, Hermanson jätti komiteamietintöön 143-sivuisen eriävän mielipiteen. Hän esitti oman käsityksensä myös vuonna 1892 julkaisemassaan kirjassa Finlands statsrättsliga ställning. Hermansonin mukaan Suomen suuriruhtinaskunta oli autonominen valtio mutta Venäjän valtiolle alisteinen ja siten ei-suvereeni. Suomi oli Venäjän ”alusmaa” (lydland). J. V. Snellman oli kannattanut samanlaista tulkintaa. Hermansonin mukaan Venäjän keisarin oli silti kunnioitettava Suomen valtiomuotoa ja noudatettava Suomen hallinnossa kustavilaisia perustuslakeja, joita ei voinut muuttaa ilman säätyvaltiopäivien hyväksyntää.
Hermanson oli säätyjen pankkivaltuuskunnan sihteerinä vuosina 1875–1882, laki- ja talousvaliokunnan sihteerinä vuosien 1877–1878 valtiopäivillä sekä edustajana pappissäädyssä valtiopäivillä 1897, 1899, 1900, 1904–1905 ja 1905–1906. Hänet luettiin ruotsalaiseen puolueeseen ja sortovuosina perustuslaillisiin. Hermanson oli vuoden 1899 ylimääräisillä valtiopäivillä lakivaliokunnan puheenjohtajana ja vaikutti huomattavasti valiokunnan helmikuun manifestia koskeneeseen mietintöön. Hän oli jäsenenä vuosien 1904–1905 Tagantsevin komiteassa, jonka oli tarkoitus määritellä rajat manifestin soveltamisalalle mutta jonka työ keskeytyi ensimmäisen sortokauden päättyessä. Vuosien 1905–1906 viimeisillä säätyvaltiopäivillä Hermanson oli perustuslakivaliokunnan puheenjohtaja.
Hermanson oli puheenjohtajana Mechelinin senaatin asettamassa, vuosina 1905–1906 toimineessa valtiopäivien uudistuskomiteassa, jossa valmisteltiin vuoden 1906 valtiopäiväjärjestys ja vaalilaki marraskuun manifestissa esitettyjen suuntaviivojen pohjalta. Komitean esityksen mukaisesti säätyvaltiopäivät korvattiin yleisellä äänioikeudella valittavalla eduskunnalla. Hermanson itse vastusti komiteassa sekä eduskunnan yksikamarisuutta että naisten äänioikeutta, josta hän ainoana jäsenenä myös jätti vastalauseen komitean mietintöön.
Hermanson oli vuosina 1906–1909 muun uransa ohella Pietarissa Suomen valtiosihteerinviraston 4. luokan virkamiehenä erikoistehtävissä. Hän laati juridisia selvityksiä ajankohtaisista sekä Suomen ja Venäjän suhteita koskeneista periaatteellisista kysymyksistä. Lakiasioista huonosti tuntenut uusi ministerivaltiosihteeri August Langhoff tarvitsi avukseen suomalaisia laintuntijoita, joista Hermansonilla oli suurin vaikutus Langhoffiin. Hermanson halusi keisarin tekevän Suomea koskevat päätökset vain suomalaisten neuvonantajien ja virkamiesten avulla, ja vielä vuoden 1908 uuden esittelyjärjestyksen jälkeenkin Langhoff yritti nojata Hermansonin tulkintaan, jonka mukaan Venäjän hallituksen lausunnot Suomea koskevista asioista olivat vain alustavia. Hermanson avusti vuonna 1907 Mecheliniä tämän yrityksessä laatia Suomelle uusi hallitusmuoto, mutta hanke raukesi Venäjän hallituksen vastustukseen.
Toiminta uskonnollisissa organisaatioissa
Hermanson tunnettiin myös kristillisestä vakaumuksestaan. Hän oli Suomen Lähetysseuran hallituksen jäsen vuosina 1883–1896 ja vuodesta 1899 sekä seuran puheenjohtaja vuosina 1894–1896, 1899–1906 ja vuodesta 1911. Lisäksi hän oli edustajana kirkolliskokouksissa vuosina 1886, 1893, 1898 ja 1903.
Hermanson ja hänen vaimonsa Anna olivat Helsingin Diakonissalaitoksen johtokunnan jäseniä. He omistivat Helsingin lähellä Haagan kauppalassa Villa Boet -nimisen huvilan, jonka he testamenttasivat Diakonissalaitokselle. Huvilan tontilla on nykyään Diakonissalaitoksen vuonna 2021 rakennuttama vuokratalo.
Toiminta itsenäisessä Suomessa ja kunnianosoitukset
Hermanson kuului vielä itsenäisessä Suomessa arvostetuimpiin valtio-oikeuden asiantuntijoihin ja julkaisi vuonna 1923 Suomen valtiosäännön oppikirjan. Vuoden 1918 valtiomuotokiistassa hän lukeutui monarkisteihin.
Hermanson kutsuttiin Suomen Tiedeseuran jäseneksi vuonna 1909 ja vihittiin Helsingin yliopiston filosofian kunniatohtoriksi vuonna 1923. Kuoltuaan vuonna 1928 hänelle järjestettiin valtiolliset hautajaiset. Hänen hautansa on Helsingin Hietaniemen hautausmaan vanhalla alueella. Valtioneuvosto julkaisi Hermansonin kootut asiantuntijalausunnot postuumisti vuonna 1933.
Hermansonin mukaan on nimetty Robert Hermansonin tie Helsingin Etelä-Haagassa vuonna 1952.
Lu’an guapian
Lu’an guapian on Kiinan kymmenen parhaimman teen joukkoon lukeutuva vihreä tee. Sitä tuotetaan Anhuin maakunnan luoteisosan Lu’anin kaupunkitason prefektuurin alueella.
Teenviljely alkoi Lu’anin eteläosiin ulottuvilla Dabievuorilla (Dabieshan) Tang-kaudella. Lu’anin vihreää teetä vietiin Ming- ja Qing-kausilla veroteenä hoville. Laadultaan korkeatasoisinta teetä kasvaa Qiyun-vuoren Xianhua-huipun viljelmillä. Nykyään tätä teetä lahjoitetaan usein ulkomaisille valtiovieraille.
Vuosisademäärä on noin 1 200 millimetriä ja ilman suhteellinen kosteus keskimäärin noin 70 %.
Guapian tarkoittaa meloninsiementä ja viittaa käsiteltyjen teelehtien ulkonäköön. Lu’an guapian -tee valmistetaan ennen huhtikuun 20. päivää poimituista guyu-sadon lehdistä. Tee valmistetaan teepensaan verson toisesta lehdestä, josta poistetaan lehtiruoti. Hapettaminen katkaistaan pannukuumennuksella. Ennen huhtikuun 5. päivää poimituista ensisadon lehdistä valmistetaan Lu’an tipian -nimellä tunnettua toista laatuteetä.
Haudutus 1-2 minuuttia 80 °C vedellä. Lehtiä voi hauduttaa jopa neljä kertaa. Teejuoma on kirkasta, heikosti kellertävän vihreää. Teetä luonnehditaan hyvin piristäväksi ja pehmeäksi. Miellyttävä kukkainen makeus kasvaa suussa. Juoman jälkimausta voi löytää samankaltaisuutta Tie Guanyin -wulongteen kanssa.
Taistelu Australiasta
thumb|Australialainen propagandajuliste vuodelta 1942 esittäen uhkaa japanilaisten invaasiosta. Myöhemmin juliste joutui Queenslandin hallituksen kieltämäksi. Taistelu Australiasta on nimitys, jota ennen kaikkea 1990-luvun puolivälistä alkaen on käytetty Japanin Australiaa vastaan toisen maailmansodan aikana suuntaamista hyökkäyksistä. Nimitys korostaa japanilaisten maihinnousun vaaraa ja sen torjumista. Historioitsijat ovat kuitenkin kritisoineet nimitystä. Peter Stanleyn mukaan Japani hylkäsi jo alkuvuodesta 1942 suunnitelmat Australian valtaamisesta eivätkä Australian alueella tapahtuneet erilaiset sotatoimet liittyneet maihinnousupyrkimyksiin. Näin ollen mitään varsinaista ”taistelua Australiasta” ei Stanleyn mukaan käyty ja nimitys jättää varjoonsa osan australialaisten todellisesta osuudesta maailmanlaajuiseen sotaan.
Japanilaiset tekivät sodan aikana lukuisia lentopommituksia Australiaan muun muassa Darwiniin, Broomeen, pohjoiseen Queenslandiin ja Sydneyyn. Japanilaiset sukellusveneet upottivat lukuisia australialaisia rahtilaivoja, jotka huolsivat liittoutuneiden joukkoja. 19. tammikuuta 1944 pieni japanilainen tiedustelujoukko nousi maihin Kimberleyssä raportoidakseen mahdollisista liittoutuneiden tukikohdista alueella. Joukko palasi Timoriin 20. tammikuuta. Kyseiset joukot olivat ainoat japanilaiset, jotka nousivat maihin Australian maaperälle. Korallimeren taistelua on pidetty Australian aluevesillä käytynä meritaisteluna. Operaatio FS oli japanilaisten hylätty suunnitelma vallata Fidžin, Samoan ja Uuden-Kaledonian saaret ja nousta maihin Itä-Australiassa. Japanilaiset eivät lopulta koskaan tehneet maihinnousua Australiaan.
Vuonna 2002 syyskuun 3. päivä nimettiin Australiassa ”Battle for Australia Dayksi”.
Luettelo nykyisistä monarkeista hallitsijakauden pituuden mukaan
Tämä on kronologinen luettelo nykyisistä monarkeista hallitsijakauden pituuden mukaan. Luetteloon kuulu ne monarkiat, jotka ovat pienten osavaltioiden, kuten Malesian ja Arabiemiraattien, hallitsijoita.
Glorantha
Glorantha on erityisesti useista rooli- ja lautapeleistä tunnettu fantasiamaailma, jossa taikuus ja jumalat ovat todellisia. Gloranthan maailmaa kansoittavat ihmisten lisäksi monet mielikuvitusolennot, kuten haltiat, kääpiöt, peikot, kentaurit ja jättiläiset, jotka usein poikkeavat tolkienilaisista esikuvistaan.
Historia
1978 ilmestyi RuneQuest-roolipelin ensimmäinen versio, jonka sääntökirjaan oli liitetty tiiviisti Gloranthan maailma. RuneQuestin miltei kahdenkymmenen julkaisuvuoden aikana ilmestyi runsaasti roolipelikirjoja, jotka kuvasivat Gloranthaa RuneQuestin sääntöjen kautta. Tosin sääntöjen osuus saattoi joissakin kirjoissa olla hyvin pieni ja itse sanallisen kuvauksen osuus suuri.
RuneQuestin julkaisemisen ajautuessa ongelmiin 1990-luvun puolivälissä Issaries, Inc. kehitti kokonaan uuden Glorantha-roolipelin: Hero Warsin. Hero Wars ja sen uudempi versio HeroQuest jatkoivat Gloranthan kuvaamista ja pelimateriaalin tarjoamista. Issariesin julkaisemia kirjoja on ilmestynyt jo toistakymmentä, ja lisää on tulossa tulevina vuosina.
Gloranthan ympärille on vuosien saatossa syntynyt voimakas fanijoukko, joka on julkaissut omia epävirallisia Glorantha-lehtiä, kuten brittiläistä Tales of the Reaching Moonia, saksalaista Tradetalkia ja suomalaista The Zin Lettersiä. Muutamassa maassa on oma Glorantha-yhdistyksensä, kuten saksalainen RuneQuest Gesellschaft ja suomalainen Kalikos – Suomen Glorantha-seura ry. Epävirallisemmin faneja ovat yhdistäneet Internetin kansainväliset ja kansalliset postituslistat ja keskustelufoorumit.
Vaikka Glorantha on liittynyt alun perin rooli- ja lautapeleihin, sitä koskevien tuotetyyppien määrä on laajentunut muuallekin. Tietokonepeli King of Dragon Pass sijoittuu Gloranthaan, ja sen suunnittelijat David Dunham, Greg Stafford ja Robin D. Laws ovat tunnettuja Glorantha-kirjoittajia. Gloranthaan sijoittuvaa kaunokirjallisuutta puolestaan edustavat Widow’s Talen kaltaiset romaanit ja sarjakuvalehtisarja The Path of the Damned.
Luonne
Gloranthassa painottuu vahvasti sen myyttinen luonne. Gloranthan jumalat, henget ja muut mahtiolennot ovat osa Gloranthan todellisuutta, vaikkakin melko kaukaisia tavallisille ihmisille. Jumalat edustavat monia erilaisia asioita ja voimia. Sopivaa jumalaa palvomalla ihminen voi saada heiltä taikavoimia, esimerkiksi taikuutta, jolla hän voi hallita tuulia tai parantaa peltonsa tuottavuutta.
Eivät ainoastaan Gloranthan kansojen myytit ole maagisia, vaan koko Gloranthan maailma on maaginen: sen kasvit kätkevät sisäänsä henkiä, sen maantieteellisiin paikkoihin liittyy tiettyjä henkiä tai jumalia, sairaudet ovat oikeasti pahojen henkien aiheuttamia, pahat teot voivat tuoda maagista turmiota yhteisöön, ja jopa Gloranthan taivaankappaleiden sanotaan olevan jumalia tai jumalien ruumiillistumia.
Acton Townin metroasema
Acton Town on Lontoon metron asema Actonissa, Länsi-Lontoossa Piccadilly- ja District-linjojen varrella. Se sijaitsee Gunnesbury Lanen ja Bollo Lanen risteyksessä ja kuuluu Oyster-vyöhykkeeseen 3.
Glorantha
Alueet ja kansat
Idässä sijaitsee Kralorelan valtakunta, jonka asukkaat ovat läheisissä suhteissa lohikäärmeiden kanssa ja muistuttavat monilta osin muinaisia kiinalaisia. Kralorelan lounaispuolella sijaitsee Teshnos, joka norsuineen ja sielunkierto-oppeineen on lähellä Intiaa.
Kralorelasta länteen sijaitsee hevospaimentolaisten asuttama Pent. Heissä näkyy piirteitä historian paimentolaiskansoista, esimerkiksi mongoleista. Pentin eteläpuolella Autiomaassa puolestaan asuu toisenlaisia paimentolaisia, jotka ratsastavat monilla erilaisilla eläimillä.
Genertelan keskiosassa sijaitsee laaja Lunarin imperiumi, jonka asukkaat palvovat kuun- ja auringonjumalia. Heissä on piirteitä muun muassa antiikin kreikkalaisista, roomalaisista, persialaisista ja neuvostoliittolaisista. Lunarin imperiumin pohjoispuolella on valtava Valindin jäätikkö, joka toimii kuolevaisten maailman rajana.
Acton Townin metroasema
Historia
Asemalta lähtevät rataosuudet sähköistettiin 13. kesäkuuta ja 1. heinäkuuta 1905. 13. kesäkuuta avattiin myös uusi rataosuus South Actoniin. Linja jatkui aluksi Hounslow Westiin ja Uxbridgeen, mutta vuodesta 1932 alkaen junat kulkivat vain South Actonin ja Acton Townin välillä.
Glorantha
Alueet ja kansat
Etelässä ja muiden alueiden lomassa asuu barbaarisia orlanthilaisia, jotka palvovat myrskynjumalia. Heissä on paljon samaa kuin viikingeissä ja kelteissä.
Acton Townin metroasema
Historia
Asemarakennus rakennettiin uudestaan vuonna 1910, ja asema sai nykyisen nimensä 1. maaliskuuta 1910.
Glorantha
Alueet ja kansat
Pamaltelan pohjoisosassa sijaitsee suuria haltioiden metsiä. Pohjoisosien rannikoille keskittyvät myös Pamaltelan suurimmat ihmiskulttuurit. Keskisiä tasankoja asuttavat mustaihoiset alkuasukkaat, agimorit, joiden kulttuurissa on yhtäläisyyksiä afrikkalaisten heimojen, esimerkiksi zulujen ja Australian aboriginaalien kanssa. Heidän esi-isänsä Pamaltin mukaan manner on saanut nimensä. Kaikkein eteläisimmät osat ovat ihmisille elinkelvottoman kuumia, mutta niillä asustaa tarunomaisia olentoja ja kuolemattomia kansoja.
Itäiset saaret ovat Genertelan ja Pamaltelan itäpuolella sijaitseva lukemattomista pienistä saarista koostuva saaristo. Niiden asukkaiden keskuudessa on erittäin monia erilaisia kulttuureita ja jumalia. Osa muistuttaa Tyynenmeren pikkusaarien kulttuureja.
Acton Townin metroasema
Historia
Asema rakennettiin jälleen uudestaan vuosina 1931 ja 1932 osana valmistautumista Uxbridgen linjan liittämistä Piccadilly Lineen. Uuden asemarakennuksen suunnitteli Charles Holden.
4. heinäkuuta 1932 Piccadilly Linea laajennettiin länteen Hammersmithista. Se kulki District Linen kanssa samaa reittiä Ealing Commoniin asti. Osuudella Ealing Commonista South Harrowiin Piccadilly Line korvasi District Linen.
Tourlotí
Tourlotí on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 299 (vuonna 2011).
Acton Townin metroasema
Historia
South Actonin haara suljettiin 28. helmikuuta 1959 vähäisen käytön vuoksi. Asemalle linjaa varten rakennettu lyhyt viides laituri purettiin, eikä radasta ole paljoa jäljellä lukuun ottamatta sillan jäänteitä Bollo Lanen eteläpuolella.
Tourlotí
Tourlotí sijaitsee Kreetan itäosissa noin 27 kilometriä länteen Siteían kaupungista ja noin 43 kilometriä itään Ágios Nikólaoksesta. Tourlotí muodostaa myös laajemman kyläyhdyskunnan (Τοπική Κοινότητα Τουρλωτής, Topikí Koinótita Tourlotís), johon kuuluu varsinaisen Tourlotín kylän lisäksi Móchloksen kylä. Koko yhdyskunnan väkiluku on 420.
Acton Townin metroasema
Historia
District Linen vuorot Hounslowin linjalla lakkautettiin 10. lokakuuta 1964 ja jäljelle jäivät vain Piccadilly Linen vuorot.
Asemalta pohjoiseen sijaitsee Ealing Commonin varikko, jossa on myös London Transport Museumin museojunia.
Omri Casspi
Omri Casspi (s. 22. kesäkuuta 1988 Holon) on israelilainen koripalloilija, joka on pelannut NBA:ssa vuodesta 2009 lähtien. Hän edustaa kaudella 2018–2019 Memphis Grizzliesiä.
Ura
Casspi aloitti pelaamisen Hapoel Holonin juniorijoukkueissa, joissa hän pelasi aina vuoteen 2005 saakka. Hän siirtyi ammattilaiseksi Maccabi Tel Aviviin, jonka paidassa hän voitti heti Israelin mestaruuden. Casspi ei ollut vielä aivan valmis koviin peleihin Maccabissa, jonka takia hänet myytiin Hapoel Galil Elyoniin lainalle. Yhden kauden jälkeen hän teki paluun Maccabiin.
Casspin oli alun perin tarkoitus osallistua vuoden 2008 NBA:n varaustilaisuuteen, mutta hän ei saanut varmuutta siitä, että hänet valittaisiin ensimmäisellä kierroksella, jolloin hän päätti vetäytyä koko varaustilaisuudesta. Vuoden 2009 NBA:n varaustilaisuuteen hän kuitenkin osallistui, jossa Sacramento Kings varasi hänet numerolla 23. Samalla hänestä tuli ensimmäinen israelilainen pelaaja, joka on varattu NBA:han ensimmäisella kierroksella. Heinäkuussa 2009 Casspi siirtyi Sacramentoon. Hän edusti seuraa kahden kauden ajan, jonka jälkeen hänet kaupattiin Cleveland Cavaliersille. Casspi pelasi seurassa kesään 2013 asti, jolloin hän teki Houston Rocketsin kanssa monivuotisen sopimuksen. Vuonna 2014 hän siirtyi Sacramento Kingsiin. Heinäkuussa 2015 Casspi ja Kings tekivät kaksivuotisen ja kuuden miljoonan dollarin arvoisen jatkosopimuksen.
Sopiva nuori mies
Sopiva nuori mies on intialaisen Vikram Sethin romaani vuodelta 1993. Teoksen päähenkilö on kapinallinen tytär Lata, jolle äiti etsii aviomiestä. Teos päättyy vuoteen 1952. Se kertoo Intian perinteistä ja maan poliittisista ja uskonnollisista myllerryksistä itsenäistymisen vanavedessä. Romaani sisältää kokonaiset 591 552 sanaa ja on näin ollen 13. pisin romaani. Seth on suunnittelemassa teokselle jatko-osaa Sopiva nuori nainen, jonka ilmestymisajankohdaksi hän on ajatellut vuotta 2013.
Omri Casspi
Ura
Kevätkaudella 2017 Casspi pelasi hetken aikaa New Orleans Pelicansissa ja Minnesota Timberwolvesissa. Kesällä 2017 hän siirtyi Golden State Warriorsiin.
Heinäkuussa 2018 Casspi teki sopimuksen Memphis Grizzliesin kanssa.
Maajoukkue
Casspi kuului maansa alle 16-vuotiaiden, 18-vuotiaiden ja 20-vuotiaiden maajoukkueisiin. Vuodesta 2008 lähtien hän on kuulunut myös Israelin koripallomaajoukkueeseen.
Eväsrasia
thumb|Lasten eväsrasioita myynnissä yhdysvaltalaisessa liikkeessä. Eväsrasiaksi kutsutaan laatikkoa, jossa säilytetään lounaseväitä. Monet ihmiset ottavat eväsrasioita mukaan esimerkiksi työpaikoille tai kouluihin. Eväsrasioita on monenlaisia, ja ne kertovat joskus, millainen niiden käyttäjä on. Ennen eväiden kuljettamiseen saatettiin käyttää esimerkiksi paperipusseja, mikä oli paljon epäkäytännöllisempää kuin nykyajan eväsrasiat.
Eväsrasia on erityisen suosittu Yhdysvalloissa, jossa ei yleensä ole järjestettyä työpaikka- tai kouluruokailua. Koululaisen varustukseen kuuluukin värikäs, usein sarjakuvahahmoilla koristettu eväsrasia. Amerikkalaiseen rasiasarjaan kuuluu yleensä myös yhteensopiva termospullo.
Koulukatu
Koulukatu-nimisiä katuja ovat ainakin:
Luettelo ratkaisemattomista matemaattisista ongelmista
Tämä on luettelo tärkeimmistä ratkaisemattomista matemaattisista ongelmista.
Clay-instituutin seitsemän ratkaisematonta ongelmaa
Clay-instituutti on luvannut minkä tahansa edellä mainitun ongelman ratkaisijalle miljoona Yhdysvaltain dollaria. Instituutti ilmoitti lehdistötiedotteessaan 18. maaliskuuta 2010 palkitsevansa venäläisen matemaatikko Grigori Perelmanin Poincarén konjektuurin todistamisesta.
Jose Molina
Jose Molina (s. 1971 San Juan, Puerto Rico, Yhdysvallat) on yhdysvaltalainen käsikirjoittaja ja tuottaja. Hänet tunnetaan parhaiten scifi-sarjojen Dark Angel (2000–2002) ja Firefly (2002) käsikirjoittajana. Lisäksi hän on työskennellyt muun muassa rikosdraamoissa Kova laki: Erikoisyksikkö (1999–) ja Ilman johtolankaa (2002–2009). Sittemmin hän on käsikirjoittanut jaksoja televisiosarjoissa Vampyyripäiväkirjat (2009–) ja Agent Carter (2015).
Vegard Heggem
Vegard Heggem (s. 13. heinäkuuta 1975 Trondheim) on norjalainen entinen jalkapalloilija. Hänen pelipaikkansa oli puolustaja.
Seurajoukkueura
Heggem edusti ammattilaisuransa aikana vain kahta seuraa. Hän pelasi Norjan pääsarjan Tippeligaenin Rosenborgissa kolme täyttä kautta (1995–1997) voittaen mestaruuden jokaisena kautena ja lisäksi Norjan cupin kaudella 1995. Heggem ehti aloittaa seurassa myös kauden 1998, mutta siirtyi kaudeksi 1998–1999 Englannin Valioliigan Liverpooliin. Hän kuului seuran runkopelaajiin kahden ensimmäisen kautensa ajan. Kesällä 2000 Heggemin vanha akillesjännevamma uusiutui EM-kilpailuissa 2000. Loukkaantumisen jälkeen hän ei enää yltänyt entiselle tasolleen, vaan pelasi seuraavan kauden aikana vain kolme ja sitä seuraavien kahden kauden aikana ei ainuttakaan liigaottelua. Heggem lopetti uransa kauden 2002–2003 jälkeen vain 27-vuotiaana.
Maajoukkueura
Norjan A-maajoukkueessa Heggem pelasi 20 ottelua ja teki yhden maalin vuosina 1998–2000. Hän oli mukana MM-kilpailuissa 1998 ja EM-kilpailuissa 2000.
Sinapinsiemenöljy
Sinapinsiemenöljy on sinapinsiemenistä saatavaa kasviöljyä, joka ei maistu sinapilta. Se sisältää lähes yhtä paljon kertatyydyttymättömiä ja monityydyttymättömiä rasvahappoja. Siinä on paljon omega-3-rasvahappoja ja melko vähän omega-6-rasvahappoja. Sinapinsiemenöljyä käytetään teollisuudessa margariinien ja saippuoiden valmistukseen.
Leena Meri
Leena Kristiina Meri (s. 12. huhtikuuta 1968 Helsinki) on suomalainen perussuomalainen poliitikko ja Suomen nykyinen oikeusministeri. Hän on ollut kansanedustaja vuodesta 2015, valtakunnanoikeuden jäsen ja Hyvinkään kaupunginvaltuutettu vuodesta 2013. Meri on toiminut perussuomalaisten eduskuntaryhmän puheenjohtajana 2017–2019. Elokuussa 2021 Meri valittiin puolueensa ensimmäiseksi varapuheenjohtajaksi.
Koulutus ja ura
Meri valmistui ylioppilaaksi Töölön yhteiskoulusta vuonna 1987 ja oikeustieteen maisteriksi Helsingin yliopistosta vuonna 2000. Vuonna 2003 hän sai varatuomarin arvon. Ennen eduskuntaa Meri työskenteli vuodesta 2007 Itä-Uudenmaan maistraatin Hyvinkään yksikön henkikirjoittajana.
Poliittinen toiminta
Meri valittiin Hyvinkään kaupunginvaltuustoon 414 äänellä kunnallisvaaleissa 2012, mikä oli perussuomalaisten listan toiseksi suurin äänimäärä. Vuosina 2013–2015 hän toimi Hyvinkään perussuomalaisten valtuustoryhmän puheenjohtajana ja vuodesta 2013 kaupunginhallituksen varapuheenjohtajana. Kuntavaaleissa 2017 hän oli koko kunnan ääniharava 939 äänellä ja tuli valituksi toiselle kaudelle.
Meri oli ensimmäistä kertaa ehdolla eduskuntaan vuoden 2015 vaaleissa Uudenmaan vaalipiiristä mutta jäi varasijalle 2 493 äänellä. Hän kuitenkin nousi kansanedustajaksi noin kuukausi eduskuntavaalien jälkeen toukokuussa 2015, kun Pirkko Ruohonen-Lerner siirtyi eduskunnasta Euroopan parlamenttiin. Eduskunnassa Meri oli ensimmäisellä kaudellaan jäsenenä perustuslakivaliokunnassa sekä työelämä- ja tasa-arvovaliokunnassa.
Meri kertoi maaliskuussa 2017 tavoittelevansa perussuomalaisten puheenjohtajuutta, kun Timo Soini oli ilmoittanut väistyvänsä tehtävästä. Jyväskylän puoluekokouksessa kesäkuussa 2017 Meri sai puheenjohtajaäänestyksen viidestä ehdokkaasta kolmanneksi eniten ääniä, 60 ääntä, mutta kuitenkin selvästi vähemmän ääniä kuin kaksi kärkiehdokasta. Puoluekokouksen jälkimainingeissa enemmistön puolueen kansanedustajista siirryttyä Uusi vaihtoehto -ryhmään Meri valittiin perussuomalaisten jäljelle jääneen eduskuntaryhmän puheenjohtajaksi. Hän oli toiminut helmikuusta 2016 eduskuntaryhmän toisena varapuheenjohtajana.
Vuoden 2019 eduskuntavaaleissa Meri oli perussuomalaisten ehdokkaana Uudenmaan vaalipiirissä, jossa hänet valittiin toiselle kaudelleen 9 807 äänellä. Meri keräsi Uudenmaan vaalipiirin kolmanneksi suurimman äänisaaliin kaikista puolueista. Perussuomalaisten Uudenmaan listalla Meri keräsi eniten ääniä.
Kesäkuussa 2019 Meri valittiin lakivaliokunnan puheenjohtajaksi. Lisäksi hänet on valittu valtakunnanoikeuden jäseneksi vuosille 2020–2023.
Hänet valittiin vuoden 2023 eduskuntavaaleissa kolmannelle kaudelleen 6 215 äänellä.
Työpaikkakiusaamisväite
Leena Meren entinen avustaja teki poliisille maaliskuussa 2017 tutkintapyynnön ja esitti Meren syyllistyneen muun muassa työpaikkakiusaamiseen. Poliisi tutki asiaa laajasti ja hankki asiassa kaksi työsuojeluviranomaisen eli Avin lausuntoa, joiden mukaan Meren ei voida katsoa syyllistyneen työturvallisuusrikoksiin. Helsingin syyttäjäviraston kihlakunnansyyttäjä tekikin asiasta syyttämättäjättämispäätöksen.
Puolueiden keskustelutilaisuus maaliskuussa 2018
Pääministeri Juha Sipilä palasi median eteen samana päivänä tavattuaan Eurooppa-neuvoston puheenjohtaja Donald Tuskin. Sipilän mukaan kaikki olivat yllättyneitä Meren puheenvuorosta. – Minun oli vaikea tunnistaa edes tuota aihetta, jonka hän (Meri) tuossa nosti esille, Sipilä sanoi. Leena Meri on kommentoinut asiassa vain väitettyä tönäisyä muttei tiedotustilaisuudessa esittämiään ristiriitaisia väitteitä.
Poliittisia näkemyksiä
Pyrkiessään Perussuomalaisten puheenjohtajaksi vuonna 2017 Meri julkaisi poliittisia painopisteitään:
Pieni- ja keskituloisten pärjääminen
Meren mukaan lääkekorvausten omavastuita ja maksukattoja tulee tarkistaa, ja hän kannattaa tuhannen euron verotonta nettotulorajaa. Meri tahtoo, että keskituloisten kokonaisrasitusta selvitetään kokonaisuutena. Myös eläkekaton käyttöönottoa voisi hänen mielestään ainakin selvittää.
Hyvinvointipalvelujen turvaaminen
Meren mukaan hyvinvointipalvelut voidaan turvata hyvällä työllisyydellä ja taloudella, joita ilman ei velkaantumista saada kuriin. Talouden ja työllisyyden nousulla kasvatetaan "kakkua", jolla ylläpidetään palveluita ja saadaan varoja jaettaviksi heille, jotka eivät ilman yhteiskunnan tukea yksin pärjää.
EU-politiikka
Meren mukaan Euroopan unionin jäsenyydestä tulisi antaa suomalaisille mahdollisuus äänestää. Ennen äänestystä on Meren mukaan laadittava selvitys siitä, mitä taloudellisia vaikutuksia mahdollisella EU-erolla olisi vientiyrityksille, tulleille, kuluttajahinnoille, lainojen koroille sekä Suomen kansainvälisille sopimuksille. Meren mielestä olisi parasta, jos EU palaisi alkuperäisiin tavoitteisiinsa.
Maahanmuutto
Vuonna 2021 Meri ilmoitti vastustavansa humanitaarista maahanmuuttoa jyrkästi mm. väkivaltarikosten lisääntymisen takia. Hän totesi, että ”sopiva turvapaikanhakijoiden määrä on nolla”.
Suomalaisuuden kunnioittaminen
Meren mielestä Suomessa tulee huolehtia maataloustuottajien ja viljelijöiden sekä tuotannon säilymisestä elinkelpoisena. Myös suomalaiset arvot ja perinteet Meri haluaa kunniaan. Suomalainen saa Meren mielestä olla ylpeä itsenäisestä Suomesta ja sen erikoislaatuisuudesta, eikä perinteitä tai isänmaallisuutta tarvitse hävetä.
Ilmastonmuutos ja kehitysapu
Meren mielestä on tärkeää olla mukana estämässä ilmastonmuutosta, mutta Suomi ei saisi päätöksillään vaikeuttaa suomalaisten yritysten kilpailukykyä tai suunnata liiallista verorasitusta kuluttajille. Kehitysapua voidaan Meren näkemyksen mukaan antaa tukemalla ympäristöteknologian yrityksiä viennin edistämiseksi pelkän rahallisen tuen sijaan. Esimerkkeinä hän on maininnut vesihuollon, aurinkoenergian ja jätehuollon ratkaisut, laitteet ja tuotantolaitokset.
Yksityiselämä
Meren perheeseen kuuluu aviomies. Meri ei kuulu mihinkään uskonnolliseen yhdyskuntaan. Meri on tuomittu nuoruudessaan maksuvälinepetoksesta, joka oli hänen mielestään nuoruuden hölmöilyä.
Kevin Lalande
Kevin Lalande (s. 19. helmikuuta 1987 Kingston, Ontario, Kanada) on kanadalais-valkovenäläinen uransa lopettanut jääkiekkomaalivahti.
Seurajoukkueet
Kaudeksi 2010–2011 Lalande siirtyi KHL-liigassa pelaavaan Vitjaz Tšehoviin. Seuraavaksi kaudeksi hän siirtyi Dinamo Minskiin. Lalande pelasi Minskissä viisi kautta. Hän pelasi välissä yhden kauden myös PHK TsSKA Moskovassa.
Maajoukkue
Lalande ei missään vaiheessa mahtunut Kanadan nuorisomaajoukkueisiin. Dinamo Minskissä pelatessaan hän sai nopeutetussa aikatalussa Valko-Venäjän kansalaisuuden ja valittiin edustamaan uutta kotimaataan vuoden 2014 MM-kotikisoissa. Lalande edusti Valko-Venäjää myös jääkiekon MM-kilpailuissa vuonna 2017.
Lepositeet
Lepositeet ovat sairaaloissa yleisesti käytettävä eristysmuoto, jossa itselleen tai muille vaaraksi oleva potilas eristetään sitomalla hänet selälleen. Jalat sidotaan nilkkojen yläpuolelta, vartalo vatsan kohdalta ja ranteet samaan siteeseen vartalon kanssa. Osa siteistä voidaan myös jättää kiinnittämättä, jolloin potilas voi liikkua enemmän. Jos potilas ei ole vaarallinen, ruokailujen yhteydessä kädet irrotetaan siteistä, ja hänelle tuodaan ruoka kertakäyttöastioissa.
Potilasta voidaan pitää lepositeissä jopa kuukauden ajan, mutta näin pitkäaikainen eristäminen on harvinaista. Lepositeet aiheuttavat raajojen ja lihasten puutumista, ja kipu voi olla kovaa. Pitkään lepositeissä oleville annetaan verihyytymiä ehkäisevää lääkettä. Yleensä lääkäri tarkistaa leposidehoidon jatkumisen tarpeen aamuisin ja iltaisin.
Useimmat potilaat pitävät leposide-eristystä erittäin epämiellyttävänä, mutta joissain tapauksissa ahdistunut potilas saattaa myös itse pyytää lepositeisiin sitomista. Lepositeisiin joutuminen on yleensä seurausta väkivaltaisesta käytöksestä itseä tai muita kohtaan. Lepositeissä itsensä vahingoittaminen on lähes mahdotonta.
Leposide-eristys voidaan suorittaa vain lääkärin luvalla, ja potilas on eristyksen aikana jatkuvassa valvonnassa. Lepositeisiin eristetylle potilaalle nimetään vastuuhoitaja, ja eristyksen aikana läsnä on oltava koko ajan hoitaja. Lepositeitä käytetään myös nuortenosastoilla.
Keep Calm and Carry On
250px|thumb|Digitaalinen skannaus alkuperäisestä vuoden 1939 julisteesta. Keep Calm and Carry On oli Ison-Britannian hallituksen toisen maailmansodan alkuvaiheessa vuonna 1939 tilaama propagandajuliste, josta on 2000-luvulla tullut suosittu käyttökuva erilaisissa tuotteissa. Julisteessa on mainittu englanninkielinen lause suurilla valkoisilla kirjaimilla punaisella pohjalla ja ylhäällä kuva kuninkaallisesta kruunusta.
Juliste luotiin alun perin kansalaisten mielialojen kohottamiseen sen todennäköisen tilanteen varalta, että Britannian kaupungit kärsisivät mittavia tuhoja niihin kohdistettavissa ilmapommituksissa. Sen oli tarkoitus olla viimeisenä tiedotusministeriön suunnittelemassa kolmen siviiliväestölle suunnatun propagandajulisteen sarjassa ja sitä painettiin kaksi ja puoli miljoonaa kappaletta. Kahdessa ensimmäisessä julisteessa luki ”Your Courage, Your Cheerfulness, Your Resolution Will Bring Us Victory” (”Teidän rohkeutenne, teidän hyväntuulisuutenne ja teidän päättäväisyytenne tuovat meille voiton”) ja ”Freedom Is In Peril – Defend It With All Your Might” (”Vapaus on uhattuna – Puolustakaa sitä kaikin voimin”). Saksan ilmavoimat kuitenkin aloittivat Britannian kaupunkien ilmapommitukset vasta kesäkuussa 1940, joten syksyllä 1939 Britanniassa koettiin vain niin sanottu valesota. Tässä tilanteessa julisteet koettiin ärsyttäviksi, sillä ne loivat mielikuvan todellisuudesta vieraantuneista viranomaisista. Tästä syystä kolmannen julisteen jakelu peruttiin eikä se ehtinyt olla juuri missään julkisesti esillä, joten siitä ei juurikaan tiedetty vuosikymmeniin.
Juliste ponnahti kuuluisuuteen vuonna 2000, kun Pohjois-Englannin Alnwickissä toimivan Barter Books -nimisen kirjakaupan omistaja asetti yhden kappaleen näytteille liikkeeseensä ja alkoi myydä jäljennöksiä siitä. Julisteen ovat sittemmin uudelleenjulkaisseet useat kaupalliset tahot ja sen iskulause on nykyään käytössä monien erilaisten tavaroiden yhteydessä. Vain kahden alkuperäisen julisteen uskottiin säilyneen nykypäiviin asti, kunnes vuonna 2012 esiteltiin kokonaiset 15 alkuperäistä julistetta.
Julisteen ja sen viestin suosion sanotaan perustuvan siihen, että niiden on koettu kuvaavan brittiläisen kansanluonteen myönteistä piirrettä, kykyä pysyä tyynenä vastoinkäymisten edessä. Myös parodiat julisteesta ovat nykyään suosittuja. Suosittu on ollut esimerkiksi käänteinen versio ”Freak Out and Quit” (”Seotkaa ja luovuttakaa”).
Kiinan Grand Prix 2009
Kiinan Grand Prix 2009 (virallisesti 2009 Formula 1 Chinese Grand Prix) oli Formula 1 -kauden 2009 kolmas osakilpailu, joka ajettiin 19. huhtikuuta Shanghai International Circuitin moottoriradalla Kiinassa. Kilpailu startattiin märän radan vuoksi turva-auton takaa.
Aika-ajot
Paalupaikalle kilpailussa ajoi toista kertaa urallaan Sebastian Vettel Red Bull-Renault -autollaan. Paalupaikka oli ensimmäinen Red Bullille. Fernando Alonso ajoi uudistetulla diffuusorilla varustetulla autollaan toiseksi. Red Bullin toinen kuljettaja Mark Webber oli aika-ajoissa kolmas. Brawn GP:n Jenson Button ja Rubens Barrichello päätyivät sijoille neljä ja viisi.
McLarenin Heikki Kovalainen ylsi aika-ajojen toiseen osioon, mutta karsiutui viimeisestä ja lähti kisaan 12. ruudusta. Tallikaveri Lewis Hamilton pääsi ajamaan aika-ajossa uuden etusiiven kanssa ja lähti ruudusta yhdeksän. Hänen edeltään kahdeksannesta ruudusta starttasi Kimi Räikkönen.
BMW:n Robert Kubica jäi jo ensimmäiseen aika-ajo-osioon ja starttasi vasta ruudusta 17. Myös Felipe Massa putosi jatkosta toisen osion jälkeen pienen ajovirheen myötä ja lähti 13. ruudusta.
Toyotan Timo Glock piti aika-ajossa 14. nopeinta vauhtia, mutta hänen lähtöpaikkansa putosi 19. ruutuun rangaistuksena vaihdelaatikon vaihdosta.
Kilpailu
thumb|right|Sebastian Vettel ajamassa märällä Shanghain radalla. Kilpailu käynnistyi märän radan vuoksi turva-auton takaa. Kahdeksan kierroksen jälkeen turva-auto poistui ja kilvanajo alkoi vihdoin. Kakkosruudusta lähtenyt Fernando Alonso kävi varikolla tankkauksessa kisan alussa turva-auton aikana pudoten näin hännille. Hän tuli maaliin 9. sijalla. Sebastian Vettel säilytti kärkipaikkansa startin jälkeen ja karkasi ylivoimaiseen johtoon. Hän lainasi sitä muille vain varikkokäyntien yhteydessä.
Turva-auto saatiin radalle pian uudestaan kierroksella 17, kun Robert Kubica rysäytti rajusti Jarno Trullin auton perään. Kubican auto nousi osittain Trullin auton päälle ja hän joutui keskeyttämään. Kubica pystyi jatkamaan keulanvaihdon jälkeen. Myöhemmin Kubica joutui tulemaan keulan vuoksi uudestaan vielä varikolle, koska se oli jätetty huonosti kiinnittämättä.
Kilpailun aikana nähtiin myös muita kolareita ja ulosajoja. Sébastien Buemi osui Vettelin perään rikkoen etusiipensä, mutta ylsi silti kahdeksanneksi. Nelson Piquet'lla sattui näyttävä pyörähdys, jonka seurauksena hän osui radan varressa olevaan mainokseen tuhoten sen. Piquet pystyi jatkamaan keulanvaihdon jälkeen ja oli viimeinen maaliin asti selviytynyt. Hän osui vielä keula edellä kaiteeseen tullessaan varikolle kilpailun lopussa. Adrian Sutil oli kuudennella sijallaan matkalla kohti Force India -tallin historian ensimmäisiä MM-pisteitä, kunnes pyörähti viisi kierrosta ennen maalia päin rengasvallia romuttaen autonsa keulan, joka jäi kiinni rengasvalliin. Sutil selvisi kolarista säikähdyksellä.
Ferrarin Kimi Räikkösen ja Felipe Massan kilpailu jatkui ilman pisteitä. Massan kisa jäi kesken kolmannelta sijalta Ferrari-auton sähkövian takia ja Räikkönen tuli maaliin kymmenentenä puolentoista minuutin päässä kärjestä. Hän valitteli jo kisan alussa radiolla tallilleen, ettei hänen moottorinsa toiminut kunnolla.
McLarenin Heikki Kovalainen avasi kauden pistetilinsä viidennellä sijalla. Lewis Hamilton hallitsi märän radan metkut kisan alussa ja ohitti Räikkösen peräti kolmeen otteeseen, mutta menetti lopussa tuntumansa. Hamilton joutui menettämään yhdeksän kierrosta ennen maalia viidennen sijansa Kovalaiselle livetessään mutkassa leveäksi. Kolme kierrosta myöhemmin Hamilton pyörähti vielä. Maaliin hän ajoi kuudentena. McLaren-kuskit ajoivat yhden varikkokäynnin taktiikalla, kun taas muut kärkikuskit kävivät varikolla kahdesti.
Williamsin Nico Rosberg putosi jo alussa hännille tehtyään varikkokäynnin 5. kierroksella turva-auton aikana. Rosbergilla oli näkyvyysongelmia, kun kypärän visiiri tuli täyteen sadepisaroita. Rosberg otti lopussa riskin vaihtamalla sadekelin renkaat välikelin renkaisiin. Rengasriski ei kuitenkaan toiminut, sillä hän pyörähti vauhdikkaasti. Nico tuli maaliin 15. sijalla.
Kilpailun kaksoisvoittoon ajoi lopulta Red Bullin kaksikko Sebastian Vettel ja Mark Webber. Voitto oli Vettelille uran toinen ja kakkossija Webberin uran paras. Red Bull -tallille kakkoisvoitto ja voitto oli historian ensimmäinen. Brawn GP:n kaksikko Jenson Button ja Rubens Barrichello sjoittuivat kilpailussa kolmanneksi ja neljänneksi.
† = Kuljettaja keskeytti/ei päässyt maaliin, mutta sai tuloksen ajettuaan yli 90 % kisapituudesta.
Blogi
Blogi (, sanasta weblog) on verkkosivu tai -sivusto, johon yksi tai useampi henkilö tuottaa sisältöä enemmän tai vähemmän säännöllisesti niin, että uudet tekstit, videot, diat tai muu sisältö ovat helposti löydettävissä (yleensä sivun yläreunassa), ja niin että vanhat tekstit säilyvät luettavina ja muuttumattomina uusista teksteistä huolimatta. Blogin kirjoittaja on bloggari, bloggaaja tai blogisti.
Blogissa voidaan julkaista sisältöä tekstin lisäksi myös kuvien, videokuvan tai äänen muodossa. Tiedon esittämisessä blogeille tunnusomaista muihin www-sivuihin verrattuna on ajan, linkityksen ja henkilökohtaisen näkökulman painotus. Muita blogien tyypillisiä piirteitä ovat kommentointimahdollisuus, kirjoitusten pysyvät verkko-osoitteet ja RSS- tai Atom-syötteet, joiden avulla voidaan helposti seurata ja levittää blogin sisältöä ohjelmallisesti.
Mikään yksittäinen piirre ei ole välttämätön tai tee verkkosivusta blogia, mutta mitä useampi niistä toteutuu, sen ”blogimaisempi” se on.
Sana blogi on lainattu suomeen englannin kielestä, jossa blog on typistymä sanasta weblog ’verkkoloki’. Sana on peräisin 1990-luvun lopulta. Blogi alkaa olla vakiintunut nimitys tällaisille sivustoille; muita käytössä olevia nimiä ovat weblogi, verkkoblogi, netlog, loki, verkkopäiväkirja ja nettipäiväkirja, vaikkakin kaksi viimeistä sopivat paremmin nimeksi vain sille blogien alalajille, jossa kirjoittaja kirjoittaa päivittäin omasta elämästään. Sanalla ”vlog” tarkoitetaan videomuodossa olevaa blogia (videoblogi). Tämä ilmaisu on yhdistelmä sanoista video ja blog.
Yleistä
Kaikki blogit eivät ole yleispäiväkirjoja, vaan keskittyvät johonkin aiheeseen. Jotkut kirjoittavat myös useita blogeja yhtä aikaa. Yhdessä voidaan esitellä esimerkiksi kirjoittajan tekemiä käsitöitä, toisessa pohditaan parisuhteen kipupisteitä.
Blogia on sanottu myös aivan uudeksi mediaksi. Bloggarit seuraavat ja kommentoivat usein muiden kirjoittamia blogeja ja voivat viitata niihin omassa blogissaan. Tätä blogien ja niiden kirjoittajien muodostamaa yhteisöä kutsutaan myös ”blogistaniksi” tai ”blogosfääriksi”.
Suomessa julkisuuden henkilöiden, etenkin poliitikkojen, verkkojulkaisuja nimitetään usein verkkopäiväkirjoiksi, ja niissä julkaistut asiat nousevat usein puheenaiheeksi myös lehdissä ja televisiossa. Yhdysvalloissa politiikassa hyvin merkittäviksi osoittautuneiden blogien kaltainen saattaa olla Suomessa entisen pääministeri Matti Vanhasen verkkopäiväkirja, kun taas Erkki Tuomioja on pysytellyt perinteisessä kotisivustossa, jota päivitetään ahkerasti.